|  |  |  |
| --- | --- | --- |
|  |  |  |

**«Marie Skłodowska-Curie Actions: Μεταδιδακτορικές Υποτροφίες 2022»**

**Διαδικτυακή** εκδήλωσημε θέμα**:** **“Marie Skłodowska-Curie Actions: Μεταδιδακτορικές Υποτροφίες 2022”,** διοργανώνεται την **Πέμπτη 23 Ιουνίου 2022 και ώρα 13.00** από τη **Δομή Απασχόλησης & Σταδιοδρομίας** και το **Ίδρυμα Έρευνας και Καινοτομίας της Κύπρου** **(ΙδΕΚ), Euraxess Services Centers Πανεπιστημίου Ιωαννίνων και Κύπρου.**

Η εκδήλωση θα πραγματοποιηθεί μέσω της πλατφόρμας **MsTeams** επιλέγοντας τον σύνδεσμο παρακολούθησης **:** [**https://bit.ly/3zvhxIX**](https://bit.ly/3zvhxIX) **,** και απευθύνεται σε ερευνητές όλων των βαθμίδων, από όλα τα επιστημονικά πεδία, κατόχους διδακτορικού τίτλου με εμπειρία έως 8 έτη μετά την απόκτηση του, με προϋπόθεση να πληρούν τον κανόνα κινητικότητας, σύμφωνα με τον οποίο δεν πρέπει να διαμένουν ή να διεξάγουν την κύρια δραστηριότητα στη χώρα μετακίνησης για περισσότερους από 12μήνες τα τελευταία 3 χρόνια πριν την καταληκτική ημερομηνία της πρόσκλησης.

Οι συμμετέχοντες θα έχουν την ευκαιρία να ενημερωθούν από τον **Δρ. Άγγελο Ντάντο, διδάκτορα του Πανεπιστημίου Ιωαννίνων και Επιστημονικό Λειτουργό του Ιδρύματος Έρευνας και Καινοτομίας, Εθνικό Σημείο Επαφής της Κύπρου για τις δράσεις MSCA**, και ειδικότερα για τη δεύτερη προκήρυξη της Δράσης Μεταδιδακτορικές Υποτροφίες MSCA (MSCA Postdoctoral Fellowships.)

Θα αναλυθούν οι ευκαιρίες που προσφέρονται μέσω της συγκεκριμένης δράσης, η δυνατότητα και ο τρόπος συμμετοχής. Επίσης, οι συμμετέχοντες θα ενημερωθούν για τις υπηρεσίες υποστήριξης που προσφέρει, χωρίς χρέωση, το Ίδρυμα Έρευνας και Καινοτομίας (ΙδΕΚ) της Κύπρου, μέσω των Εθνικών Σημείων Επαφής/National Contact Points (ΕΣΕ/NCPs) για την ενεργή υποστήριξη ερευνητών, οι οποίοι σκοπεύουν να μετακινηθούν σε Κυπριακούς φορείς καθώς και τις δυνατότητες φιλοξενίας που προσφέρουν ερευνητικοί οργανισμοί της Κύπρου στο πλαίσιο της συγκεκριμένης δράσης.

Η συμμετοχή είναι δωρεάν, αλλά απαιτείται εγγραφή [**εδώ**](https://forms.gle/CmKD8qc6EsCP9JKs5)**.**